CELEX: 32015R0806
Language: hr
Date: 2015-05-22 00:00:00
Title: Provedbena uredba Komisije (EU) 2015/806 оd 22. svibnja 2015. o utvrđivanju specifikacija u vezi s oblikom znaka pouzdanosti EU-a za kvalificirane usluge povjerenja (Tekst značajan za EGP)

23.5.2015   
            
            
               HR
            
            
               Službeni list Europske unije
            
            
               L 128/13
            
         PROVEDBENA UREDBA KOMISIJE (EU) 2015/806
   оd 22. svibnja 2015.
   o utvrđivanju specifikacija u vezi s oblikom znaka pouzdanosti EU-a za kvalificirane usluge povjerenja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ (1), a posebno njezin članak 23. stavak 3.,
   budući da:
   
               (1)
            
            
               Uredbom (EU) br. 910/2014 predviđa se da znak pouzdanosti za kvalificirane usluge povjerenja mogu koristiti kvalificirani pružatelji usluga povjerenja kako bi povećali povjerenje korisnika i praktičnost za korisnike. S pomoću takvog znaka pouzdanosti jasno se razlikuju kvalificirane usluge povjerenja od drugih usluga povjerenja, čime se pridonosi transparentnosti na tržištu te se potiču povjerenje u internetske usluge i njihova praktičnost, koji su ključni kako bi korisnici u potpunosti imali koristi od elektroničkih usluga i svjesno se pouzdali u njih.
            
         
               (2)
            
            
               Komisija je organizirala natječaj za studente umjetnosti i dizajna iz država članica kako bi prikupila prijedloge za novi logotip. Žiri sastavljen od stručnjaka odabrao je tri najbolja prijedloga na temelju kriterija određenih u tehničkim specifikacijama i specifikacijama dizajna natječaja „e-Mark U Trust”. Od 14. listopada do 14. studenoga 2014. održana je internetska anketa. Predloženi logotip odabrala je većina posjetitelja web-mjesta u tom razdoblju, žiri ga je potvrdio konačnom odlukom, a sada treba biti donesen kao novi znak pouzdanosti EU-a za kvalificirane usluge povjerenja.
            
         
               (3)
            
            
               Kako bi se omogućila uporaba logotipa čim on postane primjenjiv u skladu sa zakonodavstvom Unije i kako bi se osiguralo učinkovito funkcioniranje unutarnjeg tržišta, zajamčilo pošteno tržišno natjecanje i zaštitili interesi potrošača, novi znak pouzdanosti EU-a za kvalificirane usluge povjerenja registriran je kao zajednički žig u Uredu za intelektualno vlasništvo Ujedinjene Kraljevine te je prema tome stupio na snagu, može se upotrebljavati i zaštićen je. Logotip će se također registrirati u Unijinim i međunarodnim registrima.
            
         
               (4)
            
            
               Mjere predviđene u ovoj Uredbi u skladu su s mišljenjem Odbora osnovanog člankom 48. Uredbe (EU) br. 910/2014,
            
         DONIJELA JE OVU UREDBU:
   Članak 1.
   Znak pouzdanosti EU-a za kvalificirane usluge povjerenja oblika je prikazanog u prilozima I. i II., ne dovodeći u pitanje odredbe utvrđene u članku 2.
   Članak 2.
   1.   Referentne su boje za znak pouzdanosti EU-a za kvalificirane usluge povjerenja Pantone br. 654 i 116 ili plava (100 % cijan + 78 % magenta + 25 % žuta + 9 % crna) i žuta (19 % magenta + 95 % žuta), kada se upotrebljava četverobojni postupak; kada se upotrebljavaju RGB boje, referentne su boje plava (43 crvena + 67 zelena + 117 plava) i žuta (243 crvena + 202 zelena + 18 plava).
   2.   Znak pouzdanosti EU-a za kvalificirane usluge povjerenja smije se upotrebljavati u crno-bijeloj verziji, kako je prikazano u Prilogu II., samo ako nije praktično upotrebljavati verziju u boji.
   3.   Ako se znak pouzdanosti EU-a za kvalificirane usluge povjerenja rabi na tamnoj podlozi, može se upotrebljavati u negativu uz korištenje iste boje pozadine kako je prikazano u prilozima I. i II.
   4.   Ako se znak pouzdanosti EU-a za kvalificirane usluge povjerenja rabi u boji na pozadini u boji, teško ga je vidjeti, pa se smije rabiti razgraničavajuća vanjska linija oko znaka pouzdanosti EU-a za kvalificirane usluge povjerenja kako bi se poboljšao kontrast prema bojama pozadine.
   Članak 3.
   Znak pouzdanosti EU-a za kvalificirane usluge povjerenja najmanje je veličine koja osigurava zadržavanje vizualnih atributa i ključnih oblika, no njegova veličina ne smije biti manja od 64 × 85 piksela, 150 dpi.
   Članak 4.
   Znak pouzdanosti EU-a za kvalificirane usluge povjerenja upotrebljava se na način koji omogućuje jasno naznačivanje kvalificiranih usluga na koje se znak pouzdanosti odnosi. Znak pouzdanosti može biti povezan s grafičkim ili tekstualnim elementima koji jasno naznačuju kvalificirane usluge povjerenja za koje se rabi, pod uvjetom da oni ne mijenjaju prirodu znaka pouzdanosti EU-a za kvalificirane usluge povjerenja ni poveznicu s primjenjivim pouzdanim popisima na koje se upućuje u članku 23. stavku 2. Uredbe (EU) br. 910/2014.
   Članak 5.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. svibnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 257, 28.8.2014., str. 73.
   
   
      PRILOG I.
      
         EU znak pouzdanosti za kvalificirane usluge povjerenja u boji
      
      
   
      PRILOG II.
      
         EU znak pouzdanosti za kvalificirane usluge povjerenja u crno-bijeloj verziji